দক্ষিণ সুরমা উপজেলা পরিষদের ভারপ্রাপ্ত চেয়ারম্যান শাহ মোঃ ইমাদ উদ্দিন নাসিরী বলেছেন, আল্লাহর পর রাসূল (সা.) এর আনুগত্য করতে হবে। যুগে যুগে নবী-রাসুল ও আউলিয়াগণ ইসলামের দাওয়াত দিয়ে আসছে। কিন্তু বর্তমান সমাজে অপসংস্কৃতি আমাদের মধ্যে প্রবেশ করেছে, যা আমরা আল্লাহ ও রাসূল (সা.) এর পথ থেকে দূরে আছি। এমনকি আমাদের নতুন প্রজন্ম দিন দিন ইসলাম থেকে অপসংস্কৃতির মধ্যে প্রবেশ করেছে। তাই সমাজে নতুন প্রজন্মের কাছে ইসলামের বাণী সঠিকভাবে পৌঁছে দিতে হবে। এতে সমাজ যেভাবে উপকৃত হবে তেমনি নতুন প্রজন্ম ইসলাম সম্পর্কে জ্ঞান লাভ করবে।